
17 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1721 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Παροχή της εγγύησης του Ελληνικού Δημοσίου 
προς την Ευρωπαϊκή Τράπεζα Επενδύσεων (ΕΤΕπ) 
για δανεισμό της εταιρείας «Ανεξάρτητος Διαχει¬ 
ριστής Μεταφοράς Ηλεκτρικής Ενέργειας Α.Ε.» 
(ΑΔΜΗΕ) ποσού 70.000.000 €. 

2 

Λήψη μέτρων ρύθμισης θαλάσσιας κυκλοφορί¬ 
ας και αλιείας σε θαλάσσιες περιοχές στις οποίες 
συρρέουν λουσμένοι εντός περιοχής δικαιοδοσί¬ 
ας Λιμενικής Αρχής Λευκάδας. 

3 

Προσωρινά μέτρα ρύθμισης της κυκλοφορίας 
στη Χερσαία Ζώνη Λιμένα Λευκάδας επί της οδού 
Αγγέλου Σικελιανού. 

4 

Υπερωριακή απασχόληση προσωπικού του Λιμενι¬ 
κού Ταμείου Ζακύνθου Ν.Π.Δ.Δ. Β' εξαμήνου 2018. 


ΑΠΟΦΑΣΕΙΣ 

Αριθμ. 2/20516 (1) 

Παροχή της εγγύησης του Ελληνικού Δημοσί¬ 
ου προς την Ευρωπαϊκή Τράπεζα Επενδύσεων 
(ΕΤΕπ) για δανεισμό της εταιρείας «Ανεξάρτητος 
Διαχειριστής Μεταφοράς Ηλεκτρικής Ενέργειας 
Α.Ε.» (ΑΔΜΗΕ) ποσού 70.000.000 €. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

(α)Του ν. 2322/1995 (ΦΕΚ143/Α712-7-1995) και ιδίως 
τα άρθρα 1,5 και 6. 

(β) Του άρθρου 126 του ν. 4270/2014 (ΦΕΚ 143/Α7 
28-6-2014). 

(γ) Του π.δ. 185/06-10-2009 «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασίατου σε "Υπουργείο Οικονομίας, Ανταγω¬ 


νιστικότητας και Ναυτιλίας", μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γενικής Γραμματείας Μακεδονίας - Θράκης και της 
Γενικής Γραμματείας Αιγαίου και Νησιωτικής Πολιτικής» 
(ΦΕΚ 213/Α77-10-2009). 

(δ) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Β/23-9-2015). 

(ε)Την αριθμ. Υ29/08-10-2015 (ΦΕΚ 2168/Β79-10-2015) 
απόφαση του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Οικονομικών Γεώργιο 
Χουλιαράκη». 

2. Την με αριθμ. 61/20-10-2015 απόφαση του Διοικη¬ 
τικού Συμβουλίου του ΑΔΜΗΕ. 

3. Την με αριθμ. ΡΙ 83.837/03-11-2015 Δανειακή Σύμ¬ 
βαση (Ρίηθηοθ (ΖοηΐΓΒΟΐ) μεταξύ της ΕυρωπαϊκήςΤράπε- 
ζας Επενδύσεων (ΕΤΕπ) και της εταιρείας «Ανεξάρτητος 
Διαχειριστής Μεταφοράς Ηλεκτρικής Ενέργειας Α.Ε.» 
(ΑΔΜΗΕ). 

4. Την με αριθμ. 6/01-03-2018 απόφαση του Διοικητι¬ 
κού Συμβουλίου του ΑΔΜΗΕ. 

5. Το με αριθμ. 20668/08-03-2018 έγγραφο του ΑΔ¬ 
ΜΗΕ. 

6. Την αριθμ. 00108 ΕΞ 2018 ΕΜΠ γνωμοδότηση (ΓΝ 
009/2018) της ΚΕΜΚΕ. 

7. Το από 20/04/2017 Ρθχ της ΕΤΕπ. 

8. Την με αριθμ. 02/30-04-2018 απόφαση της Διυ¬ 
πουργικής Επιτροπής του άρθρου 5 του ν. 2322/1995, 
αποφασίζει: 

I. Παρέχεται η εγγύηση του Ελληνικού Δημοσίου στην 
Ευρωπαϊκή Τράπεζα Επενδύσεων (εφεξής ΕΤΕπ) για την 
κάλυψη δανείου ποσού 70.000.000 € της εταιρείας «Ανε¬ 
ξάρτητος Διαχειριστής Μεταφοράς Ηλεκτρικής Ενέργει¬ 
ας Α.Ε.» (εφεξής ΑΔΜΗΕ). Το ποσό αυτό αποτελεί την 
εφάπαξ εκταμίευση της με αριθμ. ΡΙ 83.837/03-11-2015 
Δανειακής Σύμβασης συνολικού ποσού 70.000.000 €. 

Σκοπός του έργου είναι η μετάδοση ενέργειας σε διά¬ 
φορες περιοχές της Ελλάδας, προκειμένου να καταστεί 
δυνατή η σύνδεση 2.000 Μ\Ν νέας χωρητικότητας, κυρί¬ 
ως ανανεώσιμης αιολικής ενέργειας, για την αύξηση της 
αποτελεσματικότητας και της αξιοπιστίας του ενεργεια¬ 
κού συστήματος, με την επωνυμία «ΤΚΑΝ5ΙΜΙ55ΙΟΝ Ι-Β». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 721/17.05.2018 


Οι κυριότεροι οικονομικοί όροι του δανείου έχουν ως 
εξής: 


Ποσό 

70.000.000 € 

Ημερομηνία Εκταμίευσης 

03-05-2018 

Αποπληρωμή κεφαλαίου 

Σε 6-μηνιαία βάση σε 
ισόποσες δόσεις 

Αποπληρωμή τόκων 

Σε 6-μηνιαία βάση 

Επιτόκιο: 

1.976 % ετησίως 

Περίοδος Χάριτος 

5 έτη 

Εξόφληση 

20 έτη 


II. Με την απόφαση αυτή και κατά τα ειδικότερα ορι¬ 
ζόμενα στη Σύμβαση Εγγύησης μεταξύ του Ελληνικού 
Δημοσίου και της ΕΤΕπ, το Ελληνικό Δημόσιο εγγυάται, 
σε περίπτωση κατάπτωσης, την καταβολή στην ΕΤΕπ 
των εκάστοτε οφειλόμενων και καταβλητέων από τον 
ΑΔΜΗΕ ποσών, σύμφωνα με την ανωτέρω Δανειακή 
Σύμβαση. 

Για τους σκοπούς της ως άνω καταβολής, η ΕΤΕπ, ενη¬ 
μερώνει το Ελληνικό Δημόσιο, με επιστολή της απευθυ¬ 
νόμενη στην αρμόδια Διεύθυνση Κρατικών Εγγυήσεων 
και Κίνησης Κεφαλαίων του Γενικού Λογιστηρίου του 
Κράτους (εφεξής ΓΛΚ), αποστέλλοντας κατάσταση με 
ανάλυση της οφειλής και καλώντας το να προβεί σε εκ¬ 
πλήρωση των υποχρεώσεών του ως εγγυητή. 

Ο ΑΔΜΗΕ, σε περίπτωση αδυναμίας πληρωμής, ενη¬ 
μερώνει εγκαίρως και σε κάθε περίπτωση προ διαστή¬ 
ματος 10 εργάσιμων ημερών από την εκάστοτε κατα¬ 
ληκτική ημερομηνία πληρωμής, το Ελληνικό Δημόσιο, 
με όμοια επιστολή, αιτούμενη την καταβολή από αυτό 
των οφειλόμενων ποσών.Το Ελληνικό Δημόσιο ακολού¬ 
θως, μεριμνά για τη βεβαίωση των ως άνω ποσών από 
την αρμόδια Δ.Ο.Υ., σύμφωνα με τα προβλεπόμενα στο 
άρθρο 126 του ν. 4270/2014, όπως ισχύει κάθε φορά. 
Η διά της παρούσης επιβαλλόμενη στον ΑΔΜΗΕ υπο¬ 
χρέωση ενημέρωσης, δεν επηρεάζει καθ' οιονδήποτε 
τρόπο την εγγυητική ευθύνη του Ελληνικού Δημοσίου 
έναντι της ΕΤΕπ. 

III. Καθορίζουμε προμήθεια υπέρ του Ελληνικού Δημο¬ 
σίου 1,50% για την παρεχόμενη εγγύησή του, την οποία 
ο ΑΔΜΗΕ θα καταβάλλει στηνΤράπεζατης Ελλάδος σύμ¬ 
φωνα με την αριθμ. 2/9441 /0025/23-01 -2012 απόφαση 
του Υπουργού Οικονομικών. 

IV. Η ΕΤΕπ θα αποστείλει στην ανωτέρω Διεύθυνση του 
ΓΛΚ, θεωρημένο αντίγραφο της Σύμβασης Εγγύησης του 
Ελληνικού Δημοσίου για το δάνειο του ΑΔΜΗΕ ύψους 
70.000.000 €. 

V. Από τις διατάξεις της παρούσας δύναται να προκλη- 
θεί δαπάνη σε βάρος του Κρατικού Προϋπολογισμού, σε 
περίπτωση κατάπτωσης της εγγύησης του Δημοσίου, το 
ύψος της οποίας υπολογίζεται σε 70.000.000 €, πλέον 
τόκων και εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2018 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 2131.13/1454/2 018 (2) 

Λήψη μέτρων ρύθμισης θαλάσσιας κυκλοφορί¬ 
ας και αλιείας σε θαλάσσιες περιοχές στις οποί¬ 
ες συρρέουν λουσμένοι εντός περιοχής δικαιο¬ 
δοσίας Λιμενικής Αρχής Λευκάδας. 

Ο ΛΙΜΕΝΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξεις των άρθρων 136, 141 και 157 του 
Κ.Δ.Ν.Δ. (ΦΕΚ261 Α71973). 

2. Τις διατάξεις των άρθρων 188,231,295 και 296 του 
Γ.Κ.Λ. Λευκάδας (ΦΕΚ 459 Β71978). 

3. Το άρθρο 2 του ν. 499/1947 (ΦΕΚ 280 Α71947). 

4. Τις διατάξεις του ν.δ. 444/1970 (ΦΕΚ 39 Α71970). 

5. Το άρθρο 4 παρ. 3 και άρθρο 26 Γ.Κ.Λ. αριθμ. 20 
(ΦΕΚ 444 Β71999). 

6. Την ανάγκη λήψης μέτρων για την ασφάλεια των 
λουομένων στην περιοχή δικαιοδοσίας της Λιμενικής 
Αρχής Λευκάδας, καθώς και για την ευταξία στην κίνηση 
και στην αγκυροβολιά σκαφών στην ευρύτερη θαλάσσια 
περιοχή. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζει: 

Ι.Την απαγόρευση, για το χρονικό διάστημα μέχρι 
30-09-2018, της πόντισης πάσης φύσεως αγκυροβολιών, 
της κάθε είδους πρόσδεσης από σταθερά ή μη σημεία 
των ακτών με την προέκταση σχοινιών, την αγκυροβολιά 
και την κυκλοφορία των επαγγελματικών λέμβων και των 
μηχανοκίνητων σκαφών (επαγγελματικών και ιδιωτικών), 
των πάσης φύσεως μηχανοκίνητων θαλασσίων μέσων 
αναψυχής καθώς και την προσέγγιση και προσγιάλωση 
Ε/Γ-Τ/Ρ πλοίων και μεγάλων σκαφών σε απόσταση μικρό¬ 
τερη των τριακοσίων (300) μέτρων από τις ακτές εντός 
περιοχής αρμοδιότητας της Λιμενικής Αρχής Λευκάδας 
στις οποίες συρρέει πλήθος λουσμένων ανεξάρτητα αν 
υπάρχουν ή όχι σημαντήρες. 

2. Την απαγόρευση αλιείας με δίχτυα και παραγάδια 
σε απόσταση μικρότερη των τριακοσίων (300) μέτρων 
από τις ακτές και συγκεκριμένα στις θαλάσσιες περιοχές 
εντός περιοχής δικαιοδοσίας της Λιμενικής Αρχής Λευ¬ 
κάδας όπου συρρέουν λουσμένοι, για χρονικό διάστημα 
μέχρι 30-09-2018. 

3. Οι παραβάτες της απόφασης αυτής ανεξάρτητα 
από τις ποινικές και αστικές ευθύνες που συντρέχουν 
κατά την ισχύουσα νομοθεσία, υπόκεινται και στις δι¬ 
οικητικές κυρώσεις του άρθρου 157 του Κώδικα Δη¬ 
μοσίου Ναυτικού Δικαίου, που κυρώθηκε με το άρθρο 
μόνον τουν.δ. 187/1973 (ΦΕΚ261 Α'), όπως τροποποι¬ 
ήθηκε και ισχύει. 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 30 Απριλίου 2018 
Ο Λιμενάρχης 
ΑΘΑΝΑΣΙΟΣ ΒΡΥΖΑΣ 













Τεύχος Β' 1721/17.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


18851 


Αριθμ. 3121.7/1415/20 18 (3) 

Προσωρινά μέτρα ρύθμισης της κυκλοφορίας 
στη Χερσαία Ζώνη Λιμένα Λευκάδας επί της οδού 
Αγγέλου Σικελιανού. 

Ο ΛΙΜΕΝΑΡΧΗΣ ΛΕΥΚΑΔΑΣ 

Έχοντας υπόψη: 

Ι.Τις διατάξεις των άρθρων 295 και 296 του Γενικού 
Κανονισμού Λιμένα Λευκάδας , που κυρώθηκε με την 
αριθμ. 1125/09-03-1978 απόφαση ΥΕΝ (ΦΕΚ 459Β7 
12-05-1978). 

2. Την με αριθμ. φακέλου: 512.7/2014 και αριθμ. σχε- 
δίου:2966/15-07-2014 Διαταγή Υ.Ν.Α./Α.Λ.Σ.- ΕΛ.ΑΚΤ./ 
ΔΙ.Γ.Α.ΚΑ.Λ. Β'. 

3. Το αριθμ. 3121.7/1275/2018/16-04-2018 έγγραφό 
μας. 

4. Το αριθμ. 465/23-04-2018 Έγγραφο Διαδημοτικού 
Λιμενικού Ταμείου Λευκάδος. 

5. Την ανάγκη τήρησης της δημόσιας τάξεως και ασφά¬ 
λειας στην περιοχή δικαιοδοσίας της Λιμενικής Αρχής 
Λευκάδας. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζει: 

1. Τη λήψη μέτρων προσωρινών κυκλοφοριακών 
ρυθμίσεων εντός του χώρου της Χερσαίας Ζώνης Λι¬ 
μένα Λευκάδας και συγκεκριμένα στην οδό Αγγέλου 
Σικελιανού για λόγους ασφάλειας των διερχόμενων πε¬ 
ζών πολιτών, λόγω φόρτισης της παραλιακής οδού, για 
αποτροπή κινδύνου πρόκλησης ατυχήματος κατά τις 
βραδινές ώρες της θερινής περιόδου. 

2. Την προσωρινή απαγόρευση κυκλοφορίας κάθε 
φύσης οχημάτων στην οδό Αγγέλου Σικελιανού εντός 
της Χερσαίας Ζώνης Λιμένος Λευκάδος (από τη συμ¬ 
βολή της εν λόγω οδού με την Ιωάννου Μελά έως και 
το τέλος αυτής κοντά στο Πνευματικό Κέντρο) από 
19 Μάίου 2018 ημέρα Σάββατο έως την 30η Σεπτεμβρί¬ 
ου 2018 ημέρα Κυριακή και από ώρα 18:00 μ.μ. έως ώρα 
06:00 π.μ., κάθε ημέρας. 

3. Το Διαδημοτικό Λιμενικό Ταμείο Λευκάδας και ο 
Δήμος Λευκάδας όπου απευθύνεται η απόφαση να με- 
ριμνήσουν για την έγκαιρη τοποθέτηση κατάλληλης σή¬ 
μανσης ρύθμισης της κυκλοφορίας στην αναφερόμενη 
οδό, σύμφωνα με τις διατάξεις του Κώδικα Οδικής Κυ¬ 
κλοφορίας για το χρονικό διάστημα ισχύος της καθώς και 
στις λοιπές συνδεόμενες με αυτή οδούς για ενημέρωση 
των οδηγών για την παραπάνω κυκλοφοριακή ρύθμιση. 

4. Από την προσωρινή απαγόρευση κυκλοφορίας εξαι¬ 
ρούνται οχήματα έκτακτης ανάγκης καθώς και οχήματα 
εφοδιασμένα με άδεια διέλευσης από τους αρμόδιους 
φορείς. 

5. Οι παραβάτες της παρούσας ανεξάρτητα από τυχόν 
ποινικές ή άλλες ευθύνες που συντρέχουν, σύμφωνα με 
την ισχύουσα νομοθεσία, υπόκεινται στις κυρώσεις του 
άρθρου 157 του ν.δ. 187/1973 (Α'261), όπως τροποποι¬ 
ήθηκε και ισχύει. 

6. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 26 Απριλίου 2018 
Ο Λιμενάρχης 
ΑΘΑΝΑΣΙΟΣ ΒΡΥΖΑΣ 


Αριθμ. απόφ. 35/2018 (4) 

Υπερωριακή απασχόληση προσωπικού του Λι¬ 
μενικού Ταμείου Ζακύνθου Ν.Π.Δ.Δ. Β' εξαμή¬ 
νου 2018. 

Ο ΠΡΟΕΔΡΟΣ ΤΟΥ ΛΙΜΕΝΙΚΟΥ ΤΑΜΕΙΟΥ 
ΖΑΚΥΝΘΟΥ Ν.Π.Δ.Δ. 

Έχοντας υπόψη: 

Ι.Τις διατάξεις: 

α) Του ν. 4270/2014 (ΦΕΚ Α' 143/28.06.2014) «Αρχές 
Δημοσιονομικής Διαχείρισης και Εποπτείας (ενσωμά¬ 
τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις». 

β) Του άρθρου 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (Α' 176). 

γ) Το π.δ. 113/2010 όπως τροποποιήθηκε και ισχύει. 

δ) Το π.δ. 269/1988 «Οργανισμός Λειτουργίας Λ.Τ.Ζ.». 

ε) Τις περί Λιμ. Ταμείων κείμενες διατάξεις β.δ. 14/ 
19-1-1939 τ.Α', 24. 

2. Την αριθμ. 2814.4/1982/10-01-2018 απόφαση Υπουρ¬ 
γού Ναυτιλίας και Νησιωτικής Πολιτικής περί «Έγκρισης 
Προϋπολογισμού Λ.Τ. Ζακύνθου οικ. έτους 2018». 

3. Την αριθμ. 35/17-04-2018 απόφαση Λιμενικής Επι¬ 
τροπής Ζακύνθου του Λιμενικού Ταμείου Ζακύνθου, 
αποφασίζει: 

1. Την έγκριση πραγματοποίησης, απογευματινής 
υπερωριακής απασχόλησης με αμοιβή, μέχρι εξακόσιες 
(600) ώρες, για πέντε (5) τακτικούς υπαλλήλους που υπη¬ 
ρετούν στο Λιμενικό Ταμείο Ζακύνθου, από 01-07-2018 
έως και 31 -12-2018, προς αντιμετώπιση εποχικών, εκτά¬ 
κτων και πάγιων αναγκών έτους 2018 και ειδικότερα 
προς: 

Επίβλεψη των πάσης φύσεως παρεμβάσεων που εκτε- 
λεί το Λ.Τ. Ζακύνθου στη ζώνη αρμοδιότητάς του. 

Άμεση αποκατάσταση των βλαβών που προκύπτουν 
στα δίκτυα ηλεκτροφωτισμού, ύδρευσης καθώς και των 
λοιπών μονίμων εγκαταστάσεων αρμοδιότητας του Λ.Τ. 
Ζακύνθου στην παραλιακή ζώνη. 

Έλεγχος και καταγραφή των παραχωρούμενων χώρων 
στη χερσαία ζώνη λιμένος για τοποθέτηση τραπεζοκαθι- 
σμάτων, μικροπωλητών υπαίθριου εμπορίου κ.λπ. 

Έγκαιρη διεκπεραίωση των πάσης φύσεως λογιστικών - 
οικονομικών υποχρεώσεων του Λ.Τ. Ζακύνθου. 

Ο αριθμός του προσωπικού που θα απασχολείται υπε- 
ρωριακά κάθε φορά, καθώς και ο αριθμός των ωρών, θα 
εξαρτηθεί από τις πραγματικές υπηρεσιακές ανάγκες και 

θα καθοριστεί με απόφαση του Προέδρου του Λιμενικού 
Ταμείου Ζακύνθου.Το ωράριο υπερωριακής απασχόλη¬ 
σης ορίζεται από τη λήξη του ημερήσιου ωραρίου έως 
21:00 μ.μ. καθημερινά, εκτός Σαββάτου, Κυριακής και 
αργιών. Υπεύθυνος για τον έλεγχο πραγματοποίησης 
τους ορίζεται ο Πρόεδρος του Λ.Τ. Ζακύνθου. Οι ώρες 
υπερωριακής απασχόλησης δεν δύναται να υπερβαίνουν 
τις εκατόν είκοσι (120) το εξάμηνο, ανά υπάλληλο. 

2. Η προκαλούμενη δαπάνη που θα προκόψει από την 
ανωτέρω αιτία ύψους 3.000,00 €, θα καλυφθεί από τις 


εγγεγραμμένες πιστώσεις του ΚΑ 0261 «Αποζημίωση 
για υπερωριακή εργασία» του εγκεκριμένου προϋπολο¬ 
γισμού του Λ.Τ. Ζακύνθου οικ. έτους 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 27 Απριλίου 2018 
Ο Πρόεδρος 
ΘΕΟΔΩΡΟΣΖΗΒΑΣ 

